
Obrazloženje

PRAVNI TEMELJ

Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 18/18, 31/20, 20/21 i 114/22), (u daljnjem tekstu: Zakon) predstavničko tijelo, na prijedlog izvršnog tijela jedinice lokalne i područne (regionalne) samouprave razmatra i usvaja godišnju analizu stanja sustava civilne zaštite.

Na temelju članka 19. točke 23. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka donosi pojedinačne i druge akte iz samoupravnog djelokruga u skladu sa zakonom i statutom.

RAZLOZI UPUĆIVANJA PRIJEDLOGA

Sukladno članku 1. stavku 7. i članku 3. stavku 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21), (u daljnjem tekstu: Pravilnik) jedan od planskih dokumenata je godišnja analiza stanja sustava civilne zaštite, odnosno, godišnja analiza stanja sustava civilne zaštite izrađuje se na temelju procjene rizika od velikih nesreća jedinica lokalne i područne (regionalne) samouprave.
Gradsko vijeće Grada Osijeka donijelo je Procjenu rizika od velikih nesreća za područje Grada Osijeka (Službeni glasnik Grada Osijeka br. 10/18).

Temeljem članka 54. Pravilnika svi nositelji izrade planskih dokumenata u civilnoj zaštiti dužni su u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

SREDSTVA POTREBNA ZA PROVOĐENJE PRIJEDLOGA I NAČIN NJIHOVA OSIGURANJA

Za provedbu ove analize nisu potrebna financijska sredstva iz Proračuna Grada Osijeka.
Slijedom navedenog predlaže se Gradskome vijeću Grada Osijeka da razmotri i usvoji Analizu stanja sustava civilne zaštite Grada Osijeka u 2023. 
Na temelju članka 17. stavka 1. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) i članka 19. točke 23. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka na ____ sjednici održanoj __________ 2024., donijelo je 

Analizu stanja 
sustava civilne zaštite Grada Osijeka u 2023. 

UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama te otklanjanja posljedica terorizma i ratnih razaranja.

Analiza stanja sustava civilne zaštite izrađuje se na temelju Procjene rizika od velikih nesreća za područje Grada Osijeka (Službeni glasnik Grada Osijeka br. 10/18).

Analizom stanja sustava civilne zaštite prati se napredak implementacije ciljeva iz Smjernica za organizaciju i razvoj sustava civilne zaštite Grada Osijeka za period od 2023.-2026. (Službeni glasnik Grada Osijeka br. 3/23).

1.
PLANSKI DOKUMENTI 

1.1. Procjena rizika od velikih nesreća i plan djelovanja civilne zaštite

Procjena rizika od velikih nesreća

Gradsko vijeće Grada Osijeka donijelo je Procjenu rizika od velikih nesreća za područje grada Osijeka (u daljnjem tekstu: Procjena rizika), (Službeni glasnik Grada Osijeka br. 10/18).

Procjena rizika izrađena je u svrhu smanjenja rizika i posljedica velikih nesreća, odnosno prepoznavanja i učinkovitijeg upravljanja rizicima na temelju Smjernicama za izradu rizika od velikih nesreća za područje Osječko-baranjske županije („Županijski glasnik“ br. 4/17).

Procjena rizika označava metodologiju kojom se utvrdila priroda i stupanj rizika, prilikom čega se analizirala potencijalna prijetnja i procjena postojećeg stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet i slično.

Procesi i metodologije procjenjivanja i analiziranja rizika stalno se razvijaju, stoga Procjena rizika predstavlja stanje s danom usvajanja tog dokumenta za naredne tri godine.

Procjenu rizika potrebno je revidirati ili izraditi novu sukladno važećim propisima, odnosno po donošenju kriterija za izradu smjernica i smjernica za izradu Procjene rizika.

Plan djelovanja civilne zaštite

Gradonačelnik je donio Plan djelovanja civilne zaštite za područje grada Osijeka (Službeni glasnik Grada Osijeka br. 3/19).

Sukladno promjenama u normativnom području, Procjeni rizika ili metodološkim promjenama, Plan djelovanja civilne zaštite će se revidirati ili izraditi novi.

1.2. Drugi akti od značaja za sustav civilne zaštite

Na prijedlog Gradonačelnika, Gradsko vijeće Grada Osijeka donijelo je:

-
Smjernice za organizaciju i razvoj sustava civilne zaštite Grada Osijeka za period od 2023. - 2026. (Službeni glasnik Grada Osijeka br. 3/23)

-
Plan razvoja sustava civilne zaštite Grada Osijeka za 2023. s financijskim učincima za 2023.-2025. (Službeni glasnik Grada Osijeka br. 3/23)

-
Zaključak povodom razmatranja Izvješća o izvršenju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2022. (Službeni glasnik Grada Osijeka br. 3/23)

-
Zaključak povodom razmatranja Izvješća o stanju zaštite od požara za područje grada Osijeka u 2022. (Službeni glasnik Grada Osijeka br. 8/23)

-
Provedbeni plan unapređenja zaštite od požara za područje grada Osijeka za 2023. (Službeni glasnik Grada Osijeka br. 8/23)

-
Zaključak povodom razmatranja Izvješća o stanju provedbe Provedbenog plana unapređenja zaštite od požara na području grada Osijeka u 2022. (Službeni glasnik Grada Osijeka br. 8/23)

-
Zaključak o donošenju Procjene ugroženosti od požara i tehnološke eksplozije za područje grada Osijeka (Službeni glasnik Grada Osijeka br. 8/23)

-
Zaključak o donošenju Plana zaštite od požara za područje grada Osijeka (Službeni glasnik Grada Osijeka br. 8/23)

-
Program javnih potreba za obavljanje djelatnosti Hrvatske gorske službe spašavanja, Stanica Osijek za 2024. (Službeni glasnik Grada Osijeka br. 18/23)

-
Plan razvoja sustava civilne zaštite Grada Osijeka za 2024. s financijskim učincima za 2024.-2026. (Službeni glasnik Grada Osijeka br. 18/23)

Gradonačelnik je donio:

-
Rješenje o sklapanju Ugovora o financiranju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2023. (Službeni glasnik Grada Osijeka br. 3/23)

-
Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje grada Osijeka u 2023. (Službeni glasnik Grada Osijeka br. 5/23)

-
Plan aktivnog uključenja svih subjekata zaštite od požara na području grada Osijeka u 2023. (Službeni glasnik Grada Osijeka br. 5/23)

-
Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2023. na području grada Osijeka (Službeni glasnik Grada Osijeka br. 5/23)

-
Rješenje o izmjeni Rješenja o imenovanju načelnika, zamjenika načelnika i članova Stožera Civilne zaštite Grada Osijeka (Službeni glasnik Grada Osijeka br. 5/23 i 10/23)
-
Odluku o odgovornim osobama za provedbu uzbunjivanja i obavješćivanja za Športsko rekreacijski centar „Copacabana“ (Službeni glasnik Grada Osijeka br. 13/23)

-
Odluku o odgovornim osobama zaduženim za prijem i priopćenja o vrsti opasnosti i mjerama koje je potrebno poduzeti za Športsko rekreacijski centar „Copacabana“ (Službeni glasnik Grada Osijeka br. 13/23)

-
Zaključak o donošenju Elaborata za interni sustav uzbunjivanja i obavješćivanja za Športsko rekreacijski centar „Copacabana“ (Službeni glasnik Grada Osijeka br. 13/23)

-
Zaključak o donošenju Procjene rizika za Športsko rekreacijski centar „Copacabana“ koji obavlja djelatnost korištenjem opasnih tvari (Službeni glasnik Grada Osijeka br. 17/23)

-
Zaključak o donošenju Operativnog plana za Športsko rekreacijski centar „Copacabana“ koji obavlja djelatnost korištenjem opasnih tvari (Službeni glasnik Grada Osijeka br. 17/23)

-
Plan vježbe civilne zaštite za područje grada Osijeka u 2024. (Službeni glasnik Grada Osijeka br. 19/23).
2. 
OPERATIVNE SNAGE SUSTAVA CIVILNE ZAŠTITE
2.1. Stožer civilne zaštite Grada Osijeka
Stožer civilne zaštite Grada Osijeka osnovan je Odlukom o osnivanju Stožera civilne zaštite Grada Osijeka (Službeni glasnik Grada Osijeka br. 12/16) i imenovan Rješenjem o imenovanju načelnika, zamjenika načelnika i članova Stožera civilne zaštite Grada Osijeka (Službeni glasnik Grada Osijeka br. 14A /21, 19A/21, 20/21-ispravak, 3/22, 5/23 i 10/23)
Stožer civilne zaštite održao je jednu sjednicu na kojoj je: 

· razmatrano stanje zaštite od požara na području grada Osijeka u 2023.

· donesen Plan rada Stožera civilne zaštite za požarnu sezonu 2023.

· razmatran Plan aktivnog uključenja svih subjekata zaštite od požara na području grada Osijeka u 2023.

· razmatran Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje grada Osijeka u 2023.

· razmatran Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2023.

Članovi Stožera civilne zaštite Grada Osijeka završili su program osposobljavanja za članove stožera civilne zaštite po programu Ravnateljstva civilne zaštite.


2.2. Operativne snage vatrogastva 
Vatrogastvo kao temeljna žurna služba organizirano je kao mreža vatrogasnih postrojbi operativno uvezanih preko službe za vatrogastvo, Ravnateljstva civilne zaštite i glavnim vatrogasnim zapovjednikom.

Javna vatrogasna postrojba Grada Osijeka je temeljna institucija u sustavu civilne zaštite na području grada Osijeka, uz djelovanje dobrovoljnih vatrogasnih društava, odnosno Vatrogasne zajednice Grada Osijeka.
Javna vatrogasna postrojba Grada Osijeka na kraju svake tekuće godine donosi Izvješće o radu Javne vatrogasne postrojbe Grada.
Vatrogasne postrojbe su sve zadaće koje su pred njih postavljene efikasno i profesionalno obavile. 
Pored Javne vatrogasne postrojbe Grada Osijeka, u intervencijama značajnim za sustav zaštite i spašavanja na području grada Osijeka sudjelovala su i dobrovoljna vatrogasna društva. 

Sukladno Rješenju Upravnog odjela za opću upravu Osječko-baranjske županije (KLASA: UP/I-230-03/23-02/39, URBROJ: 2158-21/50-23-3 od 21. lipnja 2023.) u Registar udruga Republike Hrvatske upisana je udruga VATROGASNA ZAJEDNICA GRADA OSIJEKA skraćenog naziva VZG OSIJEK.
Za predsjednika je izabran Radoslav Grubišić te je Rješenjem o imenovanju zapovjednika Vatrogasne zajednice Grada Osijeka (Službeni glasnik Grada Osijeka br. 13/23) imenovan Goran Ivković, dipl. ing. sig.

Članice VZG OSIJEK su: DVD Osijek Donji Grad, DVD Osijek Gornji Grad, DVD Retfala Osijek, DVD Sarvaš, DVD Osijek-Tenja, JVP Grada Osijeka, DVD HEP-Osijek, DVD Vodovod-Osijek.

Aktivnosti
Izvješće o djelovanju DVD-a Osijek Donji grad

· Dobrovoljno vatrogasno društvo Osijek Donji grad je do 16.10.2023. imalo 39 intervencija, od toga 15 požarnih i 24 tehničke gdje je sudjelovalo 199 vatrogasca, što je 264 sati rada.
· Požar plastike u tvornici Drava International koji je trajao 10 dana sudjelovalo je 35 vatrogasaca, što je 183 sati rada te je akcija gašenja bila izniman izazov za članove te je odrađena na profesionalnoj razini.
· U tih 10 dana aktivnosti su bile na na gašenju i dogašivanju požara, krčenju nepristupačne šume radi sprječavanja širenja požara te svakodnevno hidrofiranje vozila JVP Grada Osijeka te robota za gašenje požara.
· Do 16.10.2023. bile su 22 aktivnosti, gdje je sudjelovalo 111 vatrogasaca i utrtošeni 86 sati rada.
· Aktivnosti za vrijeme povećane opasnosti od požara u predžetvenoj i žetvenoj sezoni provodile su se u vremenu od 25. lipnja do 25. srpnja u vremenu od 09:00 - 21:00 sat.
· Obavljena je edukacija djece u području zaštite i spašavanja u suradnji s MUP-om i Područnim uredom civilne zaštite Osijek.
· Podržan je projekt naziva “ S roditeljima na posao “ u organizaciji INA Osijek.
· Organizacija dana otvorenih vrata DVD-a.
· Dežurstvo na 19. Osječkom Ferivi polumaratonu.
· Sudjelovanje na svečanom mimohodu povodom Dana osječkih branitelja te u procesiji Tijelova.
· Sudjelovanje u akciji darivanja krvi u organizaciji JVP-a Osijek.
Izvješće o djelovanju DVD-a Osijek Gornji grad
Tijekom 2023. godine Dobrovoljno vatrogasno društvo Osijek Gornji grad sudjelovalo je na ukupno 12 intervencija, od toga 3 požarne te 9 tehničkih intervencija. 

Prva požarna intervencija DVD Osijek Gornji grad bila je 27. veljače kada na požaru kamiona sudjeluje navalno vozilo i 6 vatrogasaca. 10. srpnja na požaru otvorenog prostora sudjeluje navalno vozilo, autocisterna te 9 vatrogasaca.

Dana 4. listopada na požaru tvrtke Drava International d.o.o., najvećem požaru na području grada Osijeka u novijoj povijesti, Dobrovoljno vatrogasno društvo Osijek Gornji grad sudjeluje navalnim vozilom, autocisternom te 12 vatrogasaca koji na požarištu obavljaju zadaće tijekom više od 13 utrošenih radnih sati.

Dana 4. veljače nakon olujnog nevremena navalno vozilo i 6 vatrogasaca sudjeluje u sanaciji oštećenja krova osječke tržnice. 12. kolovoza 6 vatrogasaca DVD-a Osijek Gornji grad sudjeluje u obrani od poplava naselja Satnica. Nakon povlačenja visokog vodostaja rijeke Drave, 17. i 18. kolovoza autocisterna i 4 vatrogasca sudjeluju u pranju šetnice na lijevoj obali Drave. 19. kolovoza, nakon velikih padalina u gradu Osijeku, 3 ekipe od ukupno 12 vatrogasaca tijekom cijelog dana vrše ispumpavanja vode širom grada Osijeka. 27. rujna 3 vatrogasca i autoljestva DVD-a Osijek Gornji grad obavljaju podizanje klima uređaja na krov zgrade.

U pripremi je DVD Osijek Gornji grad bio 12 puta sa ukupno 108 vatrogasaca. Obavljeno je i 6 prijevoza vode autocisternom i ukupno 12 vatrogasaca.

Dana 15. travnja 10 vatrogasaca DVD-a Osijek Gornji grad osiguravalo je raskrižja na Ferivi polumaratonu, 27. i 28. svibnja navalno vozilo i po 3 vatrogasca osiguravaju Osijek Street race show. Od 2. do 4. lipnja 1 vatrogasac osigurava Farm show Osijek. 24. lipnja navalno vozilo i 3 vatrogasca osiguravaju Osijek Air show. 9. i 10. rujna navalno vozilo i ukupno 6 vatrogasaca osigurava Osijek Street race show. 17. rujna 3 vatrogasca sa 3 vozila osiguravaju raskrižja za biciklijadu u Retfali a 7. listopada 4 vatrogasca s vatrogasnim čamcem na rijeci Dravi osiguravaju Miholjsku regatu i Iktus challenge.

Redovne vježbe operativne postrojbe izvođene su svakog utorka tijekom cijele godine. Osim navedenih, 13. svibnja 7 vatrogasaca sudjeluje na Holmatro rescue challenge u Karlovcu, 26. svibnja autocisterna i 3 vatrogasca sudjeluju u vježbi povodom Dana otvorenih vrata DVD-a Osijek Donji grad, 2. lipnja 6 vatrogasaca izvodi vježbu s uskočnim zračnim jastukom na vježbi DVD-a Vodovod Osijek. 30. lipnja autocisterna i 3 vatrogasca sudjeluju u pokaznoj vježbi na Trgu Slobode a 13. listopada autocisterna i 6 vatrogasaca izvode vježbu uklanjanja drveta s ulaza Osnovne škole Retfala.

Tijekom godine posjećena su i dva dječja vrtića, 3. veljače DV Tani nani te 25. rujna DV Mali princ navalnim vozilom i 2 vatrogasca. Svakog vikenda, tijekom cijele godine natjecateljska ekipa pomlatka DVD-a Osijek Gornji grad vježba i priprema se za natjecanja na kojima sudjeluju 27. kolovoza i 3. rujna.

Izvješće o djelovanju DVD-a Sarvaš
DVD Sarvaš broji 19 operativnih članova sa važećim liječničkim pregledom.

DVD Sarvaš je u 2023. godini imao požarnih intervencija i tehničke intervencije i to:

· Požarne intervencije - 4 (na području Dalja, Aljmaša, Tenja i Osijeka).
· Za vrijeme požara u tvrtki Drava International d.o.o. prvi dan DVD Sarvaš sudjelovao je s 10 vatrogasaca i dva vozila te drugi dan sudjelovao je s 9 vatrogasaca i jednim vozilom od kojih su 3 člana ostala dežurati u noćnoj smjeni.
· Tehničke intervencije - DVD Sarvaš sudjelovalo je u ispumpavanju voda nakon obilnih oborina i nevremena u mjesecu kolovozu.
· DVD Sarvaš sudjelovao je u zaštitama od poplava - izgradnji zečjeg nasipa kod Satnice Valpovačke s 9 članova.
· Ostale aktivnosti- DVD Sarvaš je sudjelovao i uspješno odradio pokaznu vježbu u tvrtki Mlinar d.o.o. 

U 2023. godini 2 člana položila su stručni ispit za vatrogasce s posebnim ovlastima i odgovornostima, 4 člana položila su za dočasnika prve klase i 1 član za vatrogasca prve klase.

Od zaštitne vatrogasne opreme kupljeno je 5 interventnih odijela i 6 pari vatrogasnih čizama, od ostale vatrogasne opreme kupljeno je 5 B cijevi, 5 C cijevi, 10 radnih vatrogasnih uniformi, 3 radnih cipela, 2 svečane uniforme i 20 majica za korištenje za vrijeme intervencije.

DVD Sarvaš uložio je 4.500,00 eura u nadogradnju vatrogasnog doma.

DVD Sarvaš sudjelovao je u osiguranju za vrijeme utrke pod nazivom Krug za Jug i isto tako u osiguranju pri paljenju krijesa za vrijeme proslave Sv. Ivana Krstitelja u Sarvašu.

2.3. Operativne snage Hrvatskog crvenog križa

Hrvatski Crveni križ Gradsko društvo Crvenog križa Osijek, kao temeljna operativna snaga civilne zaštite, uključeno je u mjere zaštite najugroženijih skupina stanovništva, provodi aktivnosti očuvanja zdravlja stanovništva, ublažavanja i otklanjanja posljedica kriznih situacija, elementarnih nepogoda i epidemija. 

ZBRINJAVANJE RASELJENIH OSOBA IZ UKRAJINE

Za prihvat raseljenih osoba GDCK Osijek tijekom 2023. godine angažirano je kroz sljedeće aktivnosti: 

· PRIHVATNI CENTAR - Aktivnosti logističke podrške u Prihvatnom centru za raseljene osobe iz Ukrajine u Sportskoj dvorani Jug u Osijeku

· SLUŽBA TRAŽENJA - Aktivnosti Službe traženja i spajanja razdvojenih članova obitelji

· PSIHOSOCIJALNA PODRŠKA - Provedba aktivnosti Psihosocijalne podrške i integracije

· HUMANITARNA INTERVENCIJA - Prikupljanje, priprema i distribucija humanitarne pomoći raseljenim osobama iz Ukrajine, mobilni tim za distribuciju pomoći

	PREGLED AKTIVNOSTI GDCK OSIJEK U RADU S 
RASELJENIM OSOBAMA IZ UKRAJINE

Izvještajno razdoblje: 1.1.2023. – 30.09.2023.

	VOLONTERI

	Ukupan broj angažiranih volontera u izvještajnom razdoblju
	87

	Ukupan broj pojedinačnih dežurstava volontera
	248

	Ukupan broj volonterskih sati u izvještajnom razdoblju
	955

	ZAPOSLENICI

	Ukupan broj angažiranih zaposlenika u izvještajnom razdoblju
	15

	Ukupan broj pojedinačnih dežurstava zaposlenika
	408

	Broj radnih sati zaposlenika
	2.183

	PROVEDENE AKTIVNOSTI

	Logistička podrška u Prihvatnom centru (priprema smještaja)
	5

	Broj pruženih usluga Psihosocijalne podrške
	2.034

	Broj pruženih usluga Službe traženja
	55

	Financijska vrijednost podijeljene materijalne humanitarne pomoći 
	34.495,00 EUR

	Ukupna financijska vrijednost provedenih aktivnosti integracije
	9.355,00 EUR

	UKUPNA VRIJEDNOST PROVEDENIH AKTIVNOSTI: 
	43.850,00 EUR

	UKUPNO POMOGNUTIH OSOBA (mjesečni prosjek):
	286


DJELOVANJE U POPLAVAMA, svibanj, kolovoz 2023.

· GDCK Osijek na poziv Hrvatskog Crvenog križa uključilo se u pomoć stanovništvu poplavljenih područja Sisačko-moslavačke županije (Žažina) tijekom svibnja 2023. godine koje su nastale zbog obilnih oborina i izlijevanja rijeka. Tri člana Specijalističkog interventnog tima GDCK Osijek za djelovanje u poplavama boravila su na poplavljenom području u razdoblju od 19. do 21. svibnja 2023. godine. Za provedbu aktivnosti korišten je čamac GDCK Osijek za spašavanje i traganje Whaly. Provedene su aktivnosti obilaska stanovništva koje je odsječeno izlijevanjem rijeka, dostava pitke vode i dostava humanitarne pomoći. 

· GDCK Osijek prema uputama Hrvatskog Crvenog križa uključilo se u aktivnosti obrana od poplave na području Osječko-baranjske županije tijekom kolovoza 2023. godine. Specijalistički interventni timovi za djelovanje u poplavama stavljeni su u pripravnost, izvršena je priprema potrebne opreme i vozila te je dana 12. kolovoza 2023. godine izvršen obilazak terena na području Belišća bez potrebnih intervencija. 

OLUJNO NEVRIJEME U OSIJEKU, kolovoz 2023.

Olujno nevrijeme praćeno jakom kišom i udarima gromova pogodilo je tijekom noći 18. na 19. kolovoza 2023. godine osječko područje što je uzrokovalo poplave u stambenim i gospodarskim objektima građana i pravnih osoba na području djelovanja GDCK Osijek. GDCK Osijek osiguralo je za tu potrebu 20 isušivača vlage za potrebe privatnih i gospodarskih objekata te poslovnih prostora. Ukupno je u razdoblju od nastanka događaja do 30. rujna 2023. godine osigurano isušivanje 39 poslovnih i privatnih prostora. 

POŽAR U TVORNICI „DRAVA INTERNATIONAL“, BRIJEST, listopad 2023.

Na Poziv načelnika Stožera civilne zaštite Osječko-baranjske županije i načelnika Stožera civilne zaštite Grada Osijeka timovi GDCK Osijeku uključeni su u otklanjanje posljedica požara u prigradskom naselju Brijest od ranih prijepodnevnih sati dana 4. listopada 2023. godine. Prema dobivenim uputama timovi Crvenog križa raspoređeni su na aktivnosti pripreme sportske dvorane Jug u Osijeku za smještaj evakuiranih stranih radnika tvrtke Drava International d.o.o. - prijem i sastavljanje te namještanje 120 ležaja i pripadajuće posteljine, organizaciju smještaja i prehrane za radnike tvrtke Drava International d.o.o. koji su evakuirani zbog požara te pripremu toplih obroka i napitaka za pripadnike vatrogasnih postrojbi uključenih u gašenje požara. 

U nastavku je pregled provedenih aktivnosti od 4.10. do 13.10.2023. godine: 

	AKTIVNOST
	DATUM

	Priprema 120 ležaja s pripadajućom posteljinom u SD Jug Osijek - 14 članova tima GDCK Osijek.
	4.10.2023.

	Psihosocijalna podrška stanovništvu u kriznoj situaciji - priprema i izdavanje uputa za javnost vezane uz načine nošenja sa strahom i stresom u kriznim situacijama - distribucija putem društvenih mreža.
	4.10.2023.

	Osiguranje prehrane za pripadnike vatrogasnih postrojbi uključenih u gašenje požara, osiguranje jednokratnog pribora i posuda za jelo te napitaka - ukupno je pripremljeno i dostavljeno 415 toplih obroka. 
	4.10. -13.10.

	Osiguranje prehrane za evakuirane strane radnike tvrtke Drava International smještene u dvorani Jug u Osijeku, osiguranje jednokratnog pribora i posuda za jelo– ukupno je pripremljeno i dostavljeno 1.610 toplih obroka. 
	4.10. -17.10.

	Osiguranje osobne higijene za evakuirane strane radnike smještene u sportskoj dvorani Jug u Osijeku
	5.10.2023.

	Distribucija 10.000 zaštitnih FFP2 maski za potrebe stanovništva općina Antunovac (2.000 kom), Čepin (5.000 kom) i Ernestinovo (3.000 kom).
	5.10.2023.


ZAŠTITA I OČUVANJE ZDRAVLJA GRAĐANA 

PROJEKT ZA ŽIVOT U ZAJEDNICI

· Priprema i dostava toplih obroka za starije osobe, obilazak i osnaživanje korisnika s ciljem smanjenja socijalne isključenosti

· Broj obroka: 13 456; Ukupno korisnika: 57

PUČKA KUHINJA 

· Priprema i dostava toplih obroka za socijalno ugroženo stanovništvo

· Broj obroka: 47.791; Broj korisnika: 230

PROGRAM TU SMO ZA VAS 

· Obilazak starijih korisnika, dostava lijekova, namirnica, prijevoz korisnika kod liječnika

· Broj intervencija: 577

· Broj korisnika: 100

PRIPREMA ZA DJELOVANJE U KATASTROFAMA I KRIZNIM SITUACIJAMA

EDUKACIJE: 

1. Tečaj za spašavanje iz vode u otežanim uvjetima - educirana 1 osoba

2. 2 tečaja za spasioce Službe spašavanja života na vodi Hrvatskog Crvenog križa, licencu steklo 12 spasioca, licencu obnovilo 3 spasioca 

3. Edukacija za pripadnike terenskih jedinica 1. - položilo 4 volontera

4. Edukacija za pripadnike terenskih jedinica 2. - položilo 4 volontera

5. Specijalistička edukacija za pružanje psihosocijalne podrške u kriznim situacijama - osposobljeno 2 volonterke

6. Osposobljavanje za interventni tim 1. - položilo 5 osoba (1 djelatnik, 4 volontera)

7. Osposobljavanje za interventni tim 2. - položilo 5 osoba (1 djelatnik, 4 volontera)

8. Edukacija volontera za pružanje prvih oblika psihosocijalne podrške - osposobljeno 3 volontera

9. Edukacija mladih za pripadnike terenskih jedinica - osposobljeno 2 volontera

10. Osnovna edukacija iz programa Službe traženja - osposobljen 1 djelatnik.
VJEŽBE INTERVENTNOG TIMA ZA DJELOVANJE U POPLAVAMA I RIJEKAMA: 

1. Nacionalna vježba članova specijalističkog interventnog tima za djelovanje u vodi Hrvatskog Crvenog križa - Zagreb, 6. - 8.10.2023. - 1 pripadnik iz Osijeka

RESURSI S KOJIMA SE TRENUTNO RASPOLAŽE

· posebno obučeni volonteri za procjenu situacije i pročišćavanje vode i ITT komunikaciju - 2

· posebno obučeni volonteri za spašavanje u poplavama - 7

· posebno obučeni djelatnici i volonteri za psihosocijalnu pomoć - 5

· posebno obučeni djelatnici za program Službe traženja - 2

· odore za članove Interventnog tima

· posebno dizajnirana odjela za spašavanje u poplavama i iz rijeka - 6 kom

· vježbenički AVD (automatski vanjski defibrilator) - 1 kom

U slučaju nesreće većih razmjera mogućnost smještajnih kapaciteta u Centru za edukaciju u Orahovici.

- šator do 30 m2 – 1 kom

- vozila: 

· 3 osobna vozila Dacia Logan

· 1 teretno vozilo Dacia Dokker

· 2 osobna vozilo Dacia Sandero

· 1 osobno vozilo Dacia Duster

· 1 teretno kombi vozilo Citroen Jumper

· 1 teretno vozilo Renault Furgon Express

· čamac za spašavanje i traganje Whaly.
2.4. Operativne snage Hrvatske gorske službe spašavanja

Temeljem Programa javnih potreba za obavljanje djelatnosti Hrvatske gorske službe spašavanja, Stanica Osijek za 2023. (Službeni glasnik Grada Osijeka br. 25/22) utvrđene su  javne potrebe Hrvatske gorske službe spašavanja, Stanica Osijek za 2023.
Sukladno gore navedenom Programu doneseno je Rješenje o sklapanju Ugovora o financiranju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2023. (Službeni glasnik Grada Osijeka br. 3/23) te je sklopljen Ugovor o financiranju Programa javnih potreba za obavljanje  djelatnosti Hrvatske gorske službe spašavanja, Stanica Osijek za 2023. (KLASA: 240-01/23-04/1, URBROJ: 2158-1-02-23-7 od 13. veljače 2023.).
Gradsko vijeće Grada Osijeka prihvatilo je Izvješće o izvršenju Programa javnih potreba za obavljanje djelatnosti Hrvatske gorske službe spašavanja, Stanica Osijek za 2022. 

(Službeni glasnik Grada Osijeka br. 3/23)

2.5. Udruge

Odlukom o osnivanju operativnih snaga sustava civilne zaštite Grada Osijeka (Službeni glasnik Grada Osijeka br. 12/16) određene su udruge kao dio operativnih snaga.
Udruge u 2023. nisu bile angažirane.

2.6. Postrojbe i povjerenici i zamjenici povjerenika civilne zaštite

2.6.1. Postrojbe civilne zaštite

Sukladno članku 33. stavku 1. Zakona, za sudjelovanje u mjerama i aktivnostima u sustavu civilne zaštite postrojbe civilne zaštite osnivaju se temeljem Procjene rizika kao i imenovanje povjerenika civilne zaštite.

Procjenom rizika, procjenjujući osnovne prioritetne rizike i dopunski prioritetni rizik kao tolerirani i prihvatljivi rizik zaključeno je da nema potrebe osnivanja postrojbi civilne zaštite u sadašnjim uvjetima.

Identificiranim i procijenjenim rizicima kapaciteti za reagiranje  u otklanjanju prihvatljivih posljedica velikih nesreća za život, gospodarstvo i društvenu stabilnost i politiku  temeljit će se na kapacitetima redovnih i namjenski ustrojenih stručnih službi i organizacija, kao i kapacitetima pravnih osoba u sustavu civilne zaštite na području grada Osijeka sa osnovnim osloncem na pravne osobe u vlasništvu i suvlasništvu Grada Osijeka.

Procjenom rizika je prepoznato da je takav način budućeg vođenja politike smanjenja rizika i odgovaranja na rizike ukupno racionalniji, ustroj stručniji i jednostavniji, vremenski praktičniji i financijski prihvatljiviji.

2.6.2. Povjerenici i zamjenici povjerenika civilne zaštite

Povjerenici civilne zaštite i njihovi zamjenici imenovani su Rješenjem  o imenovanju povjerenika i zamjenika povjerenika civilne zaštite za područje grada Osijeka (Službeni glasnik Grada Osijeka br. 3/20). Navedeni akt potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.
2.7. Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

2.8. Pravne osobe u sustavu civilne zaštite

Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite Grada Osijeka (Službeni glasnik Grada Osijeka br. 12A/16, 18/18 i 2/20).

2.8.1. VODOVOD-OSIJEK d.o.o., Osijek 

Vodovod-Osijek d.o.o. kao pravna osoba bavi se djelatnošću javne vodoopskrbe i javne odvodnje na području grada Osijeka.

Sustav odvodnje nadležan je za prikupljanje, provođenje i pročišćavanje otpadnih voda (sanitarno-fekalnih i oborinskih ) putem glavne i sekundarne kolektorske mreže. Na sustavu odvodnje postoje i crpne stanice koje se redovno održavaj. Tijekom prve polovice 2023. godine izvršeno je proljetno čišćenje crpnih stanica, dok je jesensko čišćenje u tijeku. Djelatnici RJ Kanalizacijska mreža svakodnevno kontroliraju stanje sustava putem Nadzorno-upravljačkog sustava (NUS mreže) u dnevnom i noćnom režimu.

Iznenadno onečišćenje izlijevanjem otpadnih voda u podzemne slojeve, otvorene i melioracijske kanale ili na javno-prometne površine te u podrume stambenih i javnih objekata može nastati kod oborina velikog intenziteta kratkog trajanja kada se u sustavu javne odvodnje ili pojedinim dijelovima istog stvaraju ekstremni uvjeti tečenja. Sustav javne odvodnje grada Osijeka mješovitog je tipa i ograničenog kapaciteta. Unaprijed navedenim ekstremnim uvjetima tečenja dolazi do hidrauličke prekapacitiranosti te podizanja nivoa otpadnih voda u cjevovodima s pojavom tlačnog tečenja što može prouzročiti izlijevanje otpadnih voda iz sustava javne odvodnje. Ovisno o intenzitetu i trajanju oborina ovisi opseg opasnosti od iznenadnog onečišćenja.

Preventivne mjere za sprječavanje nastajanja iznenadnog onečišćenja uzrokovanog hidrauličkom prekapacitiranosti objekata na sustavu javne odvodnje grada Osijeka kao posljedice ograničenog kapaciteta istog kod kiša kratkog trajanja velikog intenziteta provode se planiranjem rekonstrukcije i izgradnje objekata sustava javne odvodnje s povećanjem profila cjevovoda, te redovito čišćenje kanalizacijskih cjevovoda od naslaga i taloga u svrhu bolje protočnosti otpadnih voda bez stvaranja uspora.

Sustav vodoopskrbe nadležna je za hidrantsku mrežu za gašenje požara. Duž vodoopskrbne mreže na području grada Osijeka raspoređeno je 2400 hidranta, od kojih je nadzemnih (NH) 1434 kom i podzemnih (PH) 966 kom. Udaljenost dva susjedna hidranta usklađena je sa važećim propisima.

Broj i vrsta hidranata za pojedina naselja prikazana su u Tablici 1.
Tablica 1. 

	R.Br.
	Naselje
	Broj hidranata
	NH
	PH

	1.       
	Brijest
	32
	13
	19

	2.       
	Briješće
	49
	24
	25

	3.       
	Josipovac
	139
	55
	84

	4.
	Klisa
	35
	35
	0

	5.
	Livana
	32
	12
	20

	6.
	Nemetin
	29
	29
	0

	7.
	Osijek
	1569
	987
	582

	8.
	Podravlje
	14
	6
	8

	9.
	Sarvaš
	85
	52
	33

	10.
	Tenja
	258
	167
	91

	11.
	Tvrđavica
	16
	5
	11

	12.
	Višnjevac
	142
	49
	93

	 
	Ukupno
	2400
	1434
	966


Tijekom prve polovice 2023. godine izvršeno je proljetno ispiranje vodoopskrbne mreže aktivacijom svih hidranta na istoj te su žurno nakon ispiranja uklonjeni eventualni nedostatci uočeni na podzemnim i nadzemnim hidrantima u sustavu. Podaci o svakom hidrantu unose se u bazu podataka koja omogućava konstantno praćenje ispravnosti hidrantske mreže. Jesensko ispiranje hidrantske mreže upravo je u tijeku. 

Djelatnici RJ Vodoopskrbna mreža svakodnevno očitavaju tlakove duž mreže pomoću Nadzorno-upravljačkog sustava (NUS čvorova) u dnevnom i noćnom režimu, kako bi potvrdili postojanost neophodnog tlaka u hidrantskoj mreži. U dnevnom režimu izlazni tlak u vodoopskrbnu mrežu osigurava se na 4,5 bara, a u noćnom režimu na 3,6 bara čime se u potpunosti udovoljava propisanim zahtjevima osiguranja dovoljnih količina i tlaka vode utvrđenim važećim Pravilnikom o hidrantskoj mreži za gašenje požara.
Aktivnosti u osiguranju ostalih mjera u sustavu civilne zaštite

Sukladno zakonskim obvezama te odlukama Grada Osijeka, Vodovod Osijek stekao je pravni status operativne snage sustava civilne zaštite Grada Osijeka te je kao takav dužan sudjelovati s ljudskim snagama i materijalno-tehničkim kapacitetima u provedbi mjera i aktivnosti u sustavu civilne zaštite.

U skladu s navedenim, u slučaju ugrožavanja područja Grada Osijeka prirodnim ili tehničko-tehnološkim ugrozama, Vodovod Osijek, Sektor tehničkih poslova spreman je reagirati bez odgode te izvršavati povjerene zadaće sa svim dostupnim ljudskim i tehničkim resursima.
Aktivnosti tijekom intervencije u požaru u krugu tvrtke Drava International d.o.o.
Dana 4. listopada 2023. u 1.45 h primljena je obavijest kako je unutar kruga tvrtke Drava International d.o.o. nastao je požar, u narednih 15-tak minuta aktivirani su potrebni ljudskih resursi. Sukladno zahtjevu za povećanje tlaka u vodoopskrbnoj mreži trenutnom manipulacijom nadzornog upravljačkog sustava izlazni tlak u vodoopskrbnu mrežu podignut je na razinu dnevnog režima (4,5 bara). Na požarište su odmah upućena 4 djelatnika vodoinstalaterske struke te dva radna stroja („kombinirke“) sa strojarima. U narednim danima tijekom intervencije, stalno su bila angažirana dva radna stroja sa strojarima (od 4. do 10. listopada). Sve aktivnosti tijekom intervencije koordinirali su za to zaduženi djelatnici Službe Vodoopskrbe.

Dana 5. listopada djelatnici Službe Odvodnja izvršili su kontrolu internog sustava odvodnje na čestici Drava International d.o.o. radi procjene mogućnosti izlijevanja tekuće plastike kao rezultat požara u sustav interne odvodnje, gdje je postojala mogućnost da ista dospije u sustav javne odvodnje. 
U slučaju takvog scenarija, djelatnici Službe Odvodnja izvršili bi korektivne mjere fizičkog zatvaranja kanalizacijskog cjevovoda s ciljem onemogućavanja daljnjeg tečenja tekuće plastike kanalizacijskim cjevovodima, no do takvog scenarija nije došlo.

2.8.2. ŠPORTSKI OBJEKTI d.o.o., Osijek 
Športski centar Olimpija je i dalje mobiliziran od strane Ravnateljstva civilne zaštite, u dijelu soba za najam gdje boravi raseljeno stanovništvo iz Ukrajine od 27.02.2022. godine. Trenutno u Športskom centru Olimpija boravi 18 stanovnika iz Ukrajine.

Športska dvorana Jug je bila mobilizirana od strane Ravnateljstva civilne zaštite od 27.02.2022. godine do 31.08.2023. godine kao prihvatni centar za raseljeno stanovništvo iz Ukrajine.

Dana 04.10.2023. godine je Ravnateljstvo civilne zaštite, mobiliziralo Športsku dvoranu Jug za smještaj stranih radnika zaposlenih u Dravi International d.o.o., a uslijed velikog požara nastalog u krugu tvrtke. 

Od 04.10.2023. do 15.10.2023. godine u dvorani je boravilo 115 stranih radnika. Rješenje o mobilizaciji nije dobiveno u pisanom obliku.

Za sve vrijeme mobilizacije navedenih objekata naši radnici pojačano rade na održavanju i čišćenju te su na raspolaganju.

2.8.3. UNIKOM d.o.o., Osijek
Aktivnosti tijekom intervencije u požaru u krugu tvrtke Drava International d.o.o.
Angažiranje Unikom d.o.o., radna jedinca Čistoća na požarištu tvrtke Drava International d.o.o. na prijevozu kreveta iz Bizovca u dvoranu na Jug II te stolova iz Antunovca do Brijesta prikazano je u Tablici 2.

Tablica 2.
	Red.br.
	Datum
	Vrijeme
	Vrsta vozila
	Reg. oznaka

	1.
	04.10.2023.
	08:45 - 13:00
	Kamion
	OS 887 MJ

	2.
	04.10.2023.
	08:45 - 13:00
	Kamion
	OS 883 MJ

	3.
	04.10.2023.
	11:00 - 11:45
	Kamion
	OS 842 IR


Angažiranje Unikom d.o.o., radna jedinca Prometnice na požarištu tvrtke Drava International d.o.o. prikazano je u Tablici 3.

Tablica 3. 

	Red.br.
	Datum
	Vrijeme
	Vrsta vozila
	Reg. oznaka

	1.
	04.10.2023.
	2:00 - 12:00
	Osobno vozilo
	OS 192 JM

	2.
	04.10.2023.
	2:00 - 12:00
	Kombinirka
	OS 224 IH

	3.
	04.10.2023.
	02:00 - 08:00
	Kombinirka
	OS 766 JC

	4.
	05.10.2023.
	07:00 - 19:00
	Kombinirka
	OS 766 JC

	5.
	05.10.2023.
	15:00 - 19:00
	Kamion
	OS 251 LJ

	6.
	05.10.2023.
	15:00 - 19:00
	Kamion
	OS 318 OI

	7.
	05.10.2023.
	15:00 - 19:00
	Kamion
	OS 320 FU

	8.
	05.10.2023.
	09:00 - 19:00
	Kamion
	OS 321 FU

	9.
	05.10.2023.
	15:00 - 19:00
	Kamion
	OS 171 JO

	10.
	05.10.2023.
	07:00 - 19:00
	Osobno vozilo
	OS 192 JM

	11.
	06.10.2023.
	07:00 - 18:00
	Osobno vozilo
	OS 192 JM

	12.
	06.10.2023.
	07:00 - 18:00
	Kombinirka
	OS 766 JC

	13.
	06.10.2023.
	08:00 - 18:00 
	Kamion
	OS 320 FU

	14.
	08.10.2023.
	14:00 - 21:00
	Osobno vozilo
	OS 192 JM

	15.
	08.10.2023.
	14:00 - 21:00
	Kombinirka
	OS 766 JC

	16.
	08.10.2023.
	14:00 - 21:00
	Kombinirka
	OS 224 IH

	17.
	08.10.2023.
	14:00 - 21:00
	Kamion
	OS 251 LJ

	18.
	08.10.2023.
	14:00 - 21:00
	Kamion
	OS 318 OI

	19.
	08.10.2023.
	14:00 - 21:00
	Kamion
	OS 494 LS

	20.
	08.10.2023.
	14:00 - 21:00
	Kamion
	OS 321 FU

	21.
	08.10.2023.
	14:00 - 21:00
	Kamion
	OS 320 FU

	22.
	08.10.2023.
	14:00 - 21:00
	Kamion
	OS 171 JO

	23.
	09.10.2023.
	07:00 - 19:00
	Osobno vozilo
	OS 192 JM

	24.
	09.10.2023.
	07:00 - 19:00
	Kombinirka
	OS 766 JC

	25.
	09.10.2023.
	15:00 - 19:00
	Kamion
	OS 251 LJ

	26.
	09.10.2023.
	15:00 - 19:00
	Kamion
	OS 318 OI

	27.
	09.10.2023.
	15:00 - 19:00
	Kamion
	OS 321 FU

	28.
	09.10.2023.
	15:00 - 19:00
	Kamion
	OS 320 FU

	29.
	09.10.2023.
	15:00 - 19:00
	Kamion
	OS 171 JO

	30.
	10.10.2023.
	07:00 - 15:00 
	Osobno vozilo
	OS 192 JM

	31.
	10.10.2023.
	07:00 - 15:00 
	Kombinirka
	OS 766 JC

	32.
	11.10.2023.
	07:00 - 15:00 
	Kombinirka
	OS 766 JC

	33.
	12.10.2023.
	07:00 - 19:00
	Kombinirka
	OS 766 JC

	34.
	12.10.2023.
	07:00 - 19:00
	Kamion
	OS 320 FU

	35.
	13.10.2023.
	07:00 - 19:00
	Kombinirka
	OS 766 JC

	36.
	13.10.2023.
	07:00 - 19:00
	Kamion
	OS 320 FU


2.8.4. GPP-GRADSKI PRIJEVOZ PUTNIKA d.o.o.

Tijekom intervencije u aktivnostima požara u Drava International d.o.o. GPP-GRADSKI PRIJEVOZ PUTNIKA d.o.o. bio je angažiran za prijevoz stranih radnika koju su zaposleni, a ujedno i stanovali u krugu tvrtke Drava International d.o.o. do Športske dvorane Jug sa dva autobusa.
3. 
IZVANREDNI DOGAĐAJ NA PODRUČJU GRADA OSIJEKA


Župan Osječko-baranjske županije proglasio je veliku nesreću na području Osječko-baranjske županije uzrokovanu požarom u tvrtki DRAVA INTERNATIONAL d.o.o. Odlukom proglašenju velike nesreću na području Osječko-baranjske županije (KLASA: 245-03/23-01/1, URBROJ: 2158-02-23-1 od 7. listopada 2023.)
4. 
ELEMENTARNE NEPOGODE NA PODRUČJU GRADA OSIJEKA

Nisu proglašene elementarne nepogode za područje grada Osijeka.
5. 
FINANCIRANJE SUSTAVA ZAŠTITE I SPAŠAVANJA NA PODRUČJU GRADA OSIJEKA
Iz Proračuna Grada Osijeka za 2023. godinu po pozicijama koje su od interesa za sustav civilne zaštite i u provođenju aktivnosti pravnih osoba, službi i udruga koje se u okviru svoje djelatnosti bave određenim vidovima civilne zaštite izdvojena su financijska sredstva koja će biti prikazana u Godišnjem izvještaju o izvršenju Proračuna Grada Osijeka u 2023.

6. 
PREVENTIVNE AKTIVNOSTI NA PODRUČJU GRADA OSIJEKA
6.1. Program aktivnosti u provedbi posebnih mjera zaštite od požara od interesa za Republiku Hrvatsku u 2023. godini

U svrhu provedbe pripremnih aktivnosti pred požarnu i turističku sezonu u 2023.  Područni ured civilne zaštite  Osijek i Županija osječko-baranjska organizirali su radni sastanak s predstavnicima općina i gradova, vatrogasnih zajednica te žurnih službi i pravnih osoba izvršitelja zadaća pripremnih aktivnosti pred požarnu i turističku sezonu. 
Povodom Međunarodnog dana smanjenja rizika od katastrofa, a u organizaciji osnovnoškolskih ustanova i Područnog ureda civilne zaštite Osijek, u OŠ Retfala održane su radionice na temu smanjenja rizika od katastrofa. Učestvovale su vatrogasne postrojbe, Gradsko društvo Crvenog križa Osijek i HGSS stanica Osijek.
Područni ured civilne zaštite Osijek i Državna intervencijska postrojba civilne zaštite Osijek održana je vježba za slučaj izvanrednog događaja „Nezgoda zrakoplova u Zračnoj luci Osijek“.

7. 
ZAKLJUČNO

Operativne snage i pravne osobe u sustavu civilne zaštite Grada Osijeka pravodobno su i učinkovito odgovarale na sve zadaće koje su im stavljene u nadležnost sukladno njihovim djelatnostima i operativnoj spremnosti.

KLASA: 240-01/24-04/3
URBROJ: 2158-1-04-04/5-24-
Osijek, veljača 2024.

PREDSJEDNIK 


GRADSKOGA VIJEĆA


prof. dr. sc. Tihomir Florijančić
Zakon o sustavu civilne zaštite

NN 82/15, 118/18, 31/20, 20/21, 114/22
Članak 17.
(1) Predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.
Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 66/21
Članak 1.

Ovim Pravilnikom propisuju se nositelji, sadržaj i postupci u izradi sljedećih planskih dokumenata u području civilne zaštite te način informiranja javnosti o postupku njihovog donošenja:

– Državnog plana djelovanja civilne zaštite (u daljnjem tekstu: Državni plan)

– plana djelovanja civilne zaštite jedinica lokalne i područne (regionalne) samouprave (u daljnjem tekstu: JLP(R)S)

– zajedničkog plana djelovanja civilne zaštite dvije ili više jedinica lokalne samouprave (u daljnjem tekstu: JLS) koje su zajednički organizirale obavljanje poslova civilne zaštite iz svoga samoupravnog djelokruga

– vanjskog plana civilne zaštite JLP(R)S u slučaju nesreća koje uključuju opasne tvari (u daljnjem tekstu: Vanjski plan)

– operativnog plana civilne zaštite pravnih osoba od interesa za sustav civilne zaštite (pravne osobe u većinskom vlasništvu Republike Hrvatske i pravne osobe koje su odlukom nadležnog tijela državne uprave određene kao operativne snage sustava civilne zaštite od posebnog interesa na državnoj razini te pravne osobe koje su odlukama izvršnih tijela JLP(R)S određene od interesa za sustav civilne zaštite)

– operativnog plana pravnih osoba, koje obavljaju djelatnost korištenjem opasnih tvari, izuzev područja postrojenja višeg razreda definiranog Uredbom o sprječavanju velikih nesreća koje uključuju opasne tvari (»Narodne novine«, br. 44/14, 31/17 i 45/17 – ispravak) (u daljnjem tekstu: Uredba)

– godišnjeg plana razvoja sustava civilne zaštite, smjernica za organizaciju i razvoj sustava civilne zaštite i godišnje analize stanja sustava civilne zaštite u JLP(R)S.

Članak 3.

(1) Planski dokumenti u području civilne zaštite izrađuju se na temelju Procjene rizika od katastrofa za Republiku Hrvatsku (u daljnjem tekstu: Procjena rizika) i procjene rizika od velikih nesreća JLP(R)S te na temelju odredbi ovog Pravilnika i drugih relevantnih propisa i dokumenata
Članak 54.

Svi nositelji izrade planskih dokumenata u civilnoj zaštiti dužni su u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

